התקפות על בסיסי ארצות הברית בעיראק, ירדן וסוריה במהלך מלחמת חרבות ברזל

החל ב-17 באוקטובר 2023, ובתגובה לתמיכת ארצות הברית בישראל במלחמת חרבות ברזל, יזמו מיליציות הנתמכות על ידי איראן סדרה מתואמת של יותר מ-170 התקפות על בסיסים ונכסים של צבא ארצות הברית בסוריה, בעיראק ובירדן.<ref name="170 attacks"></ref><ref></ref><ref></ref> התקפות אלו הביאו לפציעתם של עשרות אנשי שירות אמריקאים. בתגובה, ארצות הברית פתחה במתקפות נגד מרובות, שהביאו לחיסולם של למעלה מ-30 טרוריסטים, כולל מפקד בכיר של תנועת א-נוג'בט – מושטק טאליב אל-סעידי.<ref name="jan4"></ref>

== ההתקפות ==
=== בסיס הטיסה באל-אסד ===
ב-17 באוקטובר 2023, בזמן מלחמת חרבות ברזל, פתחו טרוריסטים עיראקים במתקפת כטב"מים על בסיס הטיסה אל-אסד – בסיס ששייך לצבא ארצות הברית בצפון עיראק.<ref name="AP News"></ref><ref></ref> התקיפה האווירית יורטה.<ref></ref> למחרת, אזעקת שווא בבסיס הטיסה גרמה למותו של קבלן אזרחי מדום לב.<ref name="contractor"></ref> ב-20 באוקטובר, ארצות הברית הורתה לכל אנשי הצוות שאינם חיוניים לעזוב את השגרירות שלהם בבגדאד ואת הקונסוליה האמריקאית בארביל.<ref></ref> ב-20 בנובמבר, שמונה חיילים של צבא ארצות הברית והקואליציה נפצעו מתקיפת טילים בליסטיים, ונגרם נזק תשתיתי קל לאחר שהבסיס הותקף.<ref></ref>

ב-20 בינואר 2024, ההתנגדות האסלאמית בעיראק קיבלה אחריות על פגיעה בבסיס באמצעות עשרות טילים שפצעו כמה אנשי צבא אמריקאים.<ref></ref><ref></ref> צבא ארצות הברית ניסה ליירט את המתקפה באמצעות כ-15 טילי פטריוט ששוגרו.<ref name="Fox"></ref>

ב-16 ביולי 2024, שני כטב"מי תקיפה שוגרו לעבר לבסיס הטיסה ולא גרמו לנפגעים.<ref></ref>

=== חיל המצב של א-תנף ===
ב-18 באוקטובר 2023, תקיפת כטב"ם של שלוחה איראנית על חיל המצב א-תנף הביאה ליותר מ-20 פצועים.<ref></ref> ב-1 בנובמבר דווח על תקיפת כטב"ם קלה בא-תנף.<ref></ref>

=== בסיס הטיסה אל-חריר ===
ב-8 בנובמבר 2023, כטב"ם חמוש תקף את בסיס האוויר אל-חריר שמארח את כוחות ארצות הברית בצפון עיראק.<ref></ref> ב-25 בדצמבר 2023, ההתנגדות האסלאמית בעיראק קיבלה אחריות על מתקפת כטב"ם על הבסיס שפצעה שלושה חיילים אמריקאים – אחד מהם במצב קשה.<ref></ref><ref name="reuters1"></ref>

=== התקפות נוספות ===
ב-24 באוקטובר 2023, ההתנגדות האסלאמית בעיראק לקחה אחריות על מתקפות כטב"מים מרובות על בסיסי ארצות הברית במזרח סוריה, בעיקר בשדה הנפט אל-עומר בנפת דיר א-זור ובאל-שדאדי בנפת אל-חסכה.<ref></ref> ב-9 בנובמבר, כוחות ארצות הברית ספגו שלוש מתקפות במהלך יממה אחת, כולל מתקפות כטב"מים בבסיסי אל-אסד ובבסיס הטיסהי אל-חריר, ופיצוץ מטען חבלה על סיור של הצבא ליד סכר מוסול.<ref></ref>

ב-10 בינואר 2024, ההתנגדות האסלאמית בעיראק לקחה אחריות על מתקפה על בסיס חמו בצפון נפת אל חסכה. כתוצאה ממתקפה זו נסוגה ארצות הברית מהבסיס, פינתה 350 חיילים אמריקאים והעבירה אותם לבסיס טל ביידר.<ref></ref> בסיס טל ביידר הותקף על ידי ההתנגדות גם בנובמבר 2023.<ref></ref>

ב-18 בינואר 2024, ההתנגדות האסלאמית בעיראק הפילה כטב"ם MQ-9 ריפר אמריקאי לאחר שהמריא מכווית ליד מוקדאדיה, בנפת דיאלא.<ref></ref><ref></ref>

ב-21 באפריל 2024, חמש רקטות שוגרו מזומר, עיראק, לעבר בסיס ח'ראב אל-ג'יר בסוריה שבו שוכנים חיילי ארצות הברית והקואליציה, ללא נפגעים. מרכז המעקב הסורי לזכויות אדם האשים את ההתנגדות האסלאמית בעיראק במתקפה. הרשויות העיראקיות פתחו בסריקות במחוז נינוה, ואיתרו ושרפו את הרכב ששימש לשיגורים.<ref></ref><ref></ref>

ב-28 בינואר 2024, התרחשה מתקפת כטב"ם מתאבד על מוצב אמריקאי בירדן, שהביאה למותם של שלושה חיילים אמריקאים ולפציעתם של 47 אחרים. תקיפה זו היא הראשונה שבו נהרגו חיילים אמריקאים.<ref name="28jan"></ref><ref name="47wia"></ref>

ב-4 בפברואר 2024, כטב"ם תקף מגרש אימונים בשדה אל-עומר בדיר א-זור, מזרח סוריה, שבו שוכנים חיילים אמריקאים. אף על פי שלא דווח על נפגעים בקרב כוחות ארצות הברית, לפחות שבעה לוחמים כורדים נהרגו ו-18 נפצעו. ההתנגדות האסלאמית בעיראק קיבלה אחריות על המתקפה.<ref></ref><ref></ref> הכוחות הסוריים הדמוקרטיים גינו את המתקפה.<ref></ref>

== תגובת ארצות הברית ==
תקיפה אווירית של ארצות הברית בצפון [[אל-בוכמאל, סוריה, ב-12 בנובמבר 2023. לפי ארצות הברית, היעד היה מתקן אימונים של משמרות המהפכה]]
ב-27 באוקטובר 2023, צבא ארצות הברית הגיב לתקיפות האוויריות על ידי הפצצת מחסני נשק ותחמושת באל-בוכמאל, סוריה באמצעות מטוסי F-16.<ref name="bbc.com"></ref><ref></ref> הם ציינו כי בסך הכל נערכו 16 תקיפות אוויריות על מטרות צבאיות של ארגונים הנתמכים על ידי איראן: 12 בעיראק וארבע בסוריה.<ref name="bbc.com" />

ב-8 בנובמבר הודיעה מחלקת ההגנה של ארצות הברית כי הם ביצעו תקיפות נגד משמרות המהפכה בדיר א-זור.<ref></ref> לפי המרכז הסורי לזכויות אדם, 9 עובדים במתקנים נהרגו בתקיפות.<ref name="cas1"></ref>

ב-12 בנובמבר, מחלקת ההגנה ופיקוד מרכז של ארצות הברית הודיעו על תקיפות אוויריות נוספות של ארצות הברית נגד שלוחות של משמרות המהפכה בתגובה להמשך המתקפות האוויריות נגד כוחות ארצות הברית באזור. ההתקפות כוונו לדירת מסתור ולאזור אימונים ששימשו את השלוחות במאיאדין ובאל-בוכמאל<ref></ref> והביאו לחיסולם של 8 טרוריסטים.<ref name="sohr2"></ref>

ב-21 בנובמבר, מטוס לוקהיד AC-130 אמריקאי תקף רכב של גדודי חזבאללה ליד אבו גרייב, בתגובה למתקפת הטילים של ההתנגדות האסלאמית בעיראק ב-20 בנובמבר על כוחות ארצות הברית בבסיס עין אל אסד. על פי הערכות של ארצות הברית, מספר טרוריסטים שנתמכו על ידי איראן חוסלו במתקפה.<ref></ref> למחרת, מטוסי קרב אמריקאים ביצעו תקיפות אוויריות על מתקני גדודי חזבאללה, וחיסלו יותר מ-8 מחבלים.<ref></ref><ref name="casirq"></ref>

ב-4 בדצמבר, תקיפה אווירית אמריקנית ליד כירכוכ חיסלה חמישה טרוריסטים עיראקים כשניסו לירות טיל לעבר כוחות ארצות הברית. הם זוהו כחברים במיליציה הנתמכת על ידי איראן. ההתנגדות האסלאמית בעיראק טענה כי חמשת ההרוגים היו חבריה, ואמרה שתנקום את חיסולם.<ref name="irq2"></ref>

ב-26 בדצמבר ערכה ארצות הברית תקיפה אווירית על בסיס אל-חשד א-שעבי באל-חלה, אשר חיסלה חייל אחד ופצעה 20.

ב-4 בינואר 2024, ארצות הברית ביצעה תקיפת כטב"ם על מפקדת תנועת א-נוג'בא בבגדאד, אשר הרגה מפקד בתנועה, מושטק טאליב אל-סעידי, ועוד שלושה טרוריסטים ופצעה שישה. לפי הדיווחים הכטב"ם שיגר שני טילים לעבר רכב במתחם המפקדה.<ref></ref><ref></ref><ref name="jan4"></ref>

ב-23 בינואר 2024 פתחה ארצות הברית בסדרת תקיפות אוויריות על שלושה מתקנים ששימשו את המיליציות הנתמכות על ידי איראן בעיראק.<ref></ref><ref name=":0"></ref> התקיפות כוונו לכמה שלוחות איראניות וביניהן גדודי חזבאללה.<ref name=":0" /><ref></ref> גדודי חזבאללה הודיעו על השעיית הפעולות נגד ארצות הברית ב-30 בינואר, והרחיקו עצמם מאיראן.<ref name=":1"></ref>

ב-2 בפברואר, ארצות הברית פתחה בתקיפות אוויריות נגד שלוחות איראניות בעיראק ובסוריה, בתגובה למתקפה שהרגה שלושה חיילים אמריקאים בירדן. לפי המרכז הסורי לזכויות אדם, לפחות 35 טרוריסטים נהרגו בהתקפות בסוריה.<ref name="2february"></ref> כוחות הגיוס בעיראק הודיעו כי 16 מלוחמיהם נהרגו בתקיפות.

על פי דיווחים, ב-7 בפברואר תקף כטב"ם אמריקאי רכב בשכונת משטל בבגדאד וחיסל מפקד בגדודי חזבאללה. מקור אחר דיווח כי התקיפה כוונה לרכב של כוחות הגיוס בעיראק והרגה שלושה בני אדם. גורמים רשמיים בארצות הברית לא הגיבו על המתקפה. לפי רויטרס, גם שלוחות איראניות אחרות נפגעו בתקיפה.<ref></ref><ref></ref> בעקבות התקיפות האוויריות הופסקו לזמן מה ההתקפות נגד כוחות ארצות הברית.

ב-30 ביולי ארצות הברית ביצעה תקיפה אווירית ליד באבל, עיראק, הרגה ארבעה מחברי כוחות הגיוס בעיראק ופצעה ארבעה אחרים.<ref></ref>

ב-5 בינואר 2024 ראש ממשלת עיראק, מוחמד שיאע א-סודאני, הודיע כי ממשלת עיראק תתחיל בתהליך להסרת הקואליציה הצבאית בראשות ארצות הברית בעקבות תקיפת הכטב"ם האמריקאי על בגדאד שחיסלה את מושטק טאליב אל-סעידי.<ref></ref> ב-23 בינואר 2024 ממשלת ארצות הברית ועיראק הסכימו להתחיל בשיחות על עתיד הנוכחות הצבאית של ארצות הברית בעיראק, כולל דיונים על היתכנות נסיגה מלאה של צבא ארצות הברית מעיראק.<ref></ref>

ב-22 במרץ, שר החוץ העיראקי פואד חוסיין נפגש עם ג'ייק סאליבן, היועץ לביטחון לאומי של נשיא ארצות הברית, במהלך נסיעתו לארצות הברית.<ref></ref> ב-23 במרץ, הוכרז כי ראש הממשלה העיראקי א-סודאני יבקר בבית הלבן ב-15 באפריל כדי לקיים שיחות רשמיות על צמצום הנוכחות של הקואליציה הצבאית בראשות ארצות הברית בעיראק.<ref></ref>

== הערות שוליים ==

קטגוריה:יחסי איראן – ארצות הברית
קטגוריה:יחסי ארצות הברית – עיראק
קטגוריה:נשיאות ג'ו ביידן
קטגוריה:מלחמת חרבות ברזל
קטגוריה:פיגועי טרור נגד חיילי ארצות הברית
קטגוריה:פיגועי טרור בעיראק
קטגוריה:2023 בסוריה
קטגוריה:2024 בסוריה
קטגוריה:2023 בעיראק
קטגוריה:2024 בעיראק